
PRAEFATIO. 


Sequentes  observationes  desiderio  originem 
debent,  propria  potius,  pauca  quam  sint,  dis- 
sertatione inaugurali  praebendi,  quam  ex  alie- 
nis colligendi.  Suffecisset  vero  idem  tempus 
ad  tantas  paginas  conscribendas,  quanta  nunc 
verba. 

Ad  disquisitionem  ipsam  suscipiendam 
Cel.Froriep  me  excitavit,  idemque  humanitate 
qua  insignis  est  unus  prae  multis  tabulam 
tam  eleganter  quam  accurate  delineavit,  qua- 
lem artificis,  rei  ipsius  ignari,  maxima  diligen- 
tia praebere  non  potuisset.  — Instrumentum 
eximium  a Pistor  et  Schick  compositum 


Cei.  Encke  insignis  liberalitas  mihi  permisit, 
quod  cum  micrometro  careret,  liunc  ad  finem 
ut  microscopio  Nosocomii  Caritatis  uterer  Cei. 
Froriep  concessit.  Quibus  viris  praestantis- 
simis  quam  maximas  gratias  ago  et  refero. 


SECTIO  I. 

i *•  . ^ . * / 

OBSERVATA. 


Inflammationem  millia  jam  annorum  disquisitioni 
rarius  quam  liypothesi  subjecerunt,  et  nostra  aetas, 
quae  tam  longis  latisque  progressibus  gloriatur,  ma- 
jorem partem  quaestionum  ad  eam  spectantium  sub 
judice  reliquit.  Eo  magis  vero  quaeque  inflamma- 
tionis disquisitione  accurata  digna  esse  videntur,  cum 
unicus  fere  sit  processus  pathologicus,  qui  spem 
paululum  propius  observandae  morborum  naturae 
permittat. 

Vasa  quomodo  se  habeant  in  partibus  inflam- 
matis, jam  frequentius  observarunt  viri  praeclari, 
quorum  Kaltenbrunnerum  nominare  sat  est,  quo- 
modo vero  partes  ipsae  inflammationis  decursu  mu- 
tarentur quoad  intimam  et  primitivam  structuram, 
nemo  hucusque  observavit. 

Attamen  a veteribus  prolatae,  a recentioribus 
repetitae  opiniones  de  partium  per  suppurationem 
resolutione,  et  cum  antea  de  puris,  pseudomembra- 
narum,  et  cicatricis  formatione  alia  quam  phantas- 

mata  afferre  non  liceret,  talem  disquisitionem  re- 
quirere videbantur. 

Initium  feci  telas  disquirendo,  quarum  de  stru- 
ctura dubium  concedi  non  potest,  et  hac  dissertatione 
de  tela  cellulosa  et  tendinea  observata  referam,  an 
mutationem  subeant  variis  inflammationis  gradibus 
necne. 

Eundem  ordinem,  quem  ipse  secutus  sum  per- 
scrutando, ut  perducam  lectorem  mihi  liceat. 

Microscopium,  quo  usus  sum  amplificationem 
diam.  1200  circiter  permittebat,  ita  ut  amplificatio  290  et 
480  qua  uti  solebam,  lucem  perclaram permitteret.  Ob- 
jecta ipsa  sine  aqua,  et  aqua  hiimectata  et  siccata 
ex  homine  et  ex  vivis  cuniculis  desumta  observa- 
bantur. 

§ >• 

DE  TELAE  CELLULOSAE  STRUCTURA. 

Telae  cellulosae  laminae  albidae,  pellucidae,  ela- 
sticae sunt,  in  vitro  extensae;  modicae  microscopii 
amplificationi  subjectae  singulae  laminae  hanc  offe- 
runt faciem.  Singuli  fasciculi  minus  vel  magis  re- 
cti (quod  ab  extensione  dependere  videtur);  secun- 
dum angulos  decussantur,  ita  ut  telae  oriatur  vera 
imago.  Fasciculi  ipsi  filis  componuntur  aequalibus 
tenerrimis  parallelis  unum  juxta  alterum  positis; 
quorum  numerus  singulis  in  fasciculis  incertus  et 
varius  est.  Filorum  diametros,  quae  primitiva  merito 

vocari  possunt,  cum  ulterior  pressione  vel  alio 
modo  instituta  indagatio  aliam  hucusque  divisionem 
nec  doct.  Jordano  nec  mihi  praebuisset,  variat  a 
0,0005  ad  0,0009.  Fila  ut  fasciculos  tam  longe 
quam  laminae  longitudo  permisit,  persecutus  sum, 
nec  finem  alium  quam  laminae  in  fasciculis  et  fi- 
lis vidi. 

Quomodo  laminae  singulae  telae  cellulosae  dis- 
positae  sint,  hic  loci,  quo  de  fibris  primitivis  agi- 
tur, disjudicandum  non  est.  Opiniones  tamen  prae- 
clarorum physiologorum , qui  telae  naturam  plane 
negaverunt,  quae  post  mortem  demum  in  laminas 
et~£la  abeat,  quos  commemoratos  reperies  in  se- 
ctione II,  quam  facillime  refutari  possunt.  Primum 
eandem  structuram  praebet  et  mortuo  et  viventi 

erepta  tela,  tum  eadem  semper  remanet  structurae 

\ 

elegantia,  quod  in  materia  semifluida  nunquam  re- 
peritur.  Iis  tandem  qui  cylindros  conspexerunt 
globulos  continentes  obfuit  optica  species. 

Satis  eniin  cognitum  est  nbique  vel  excavatos 
vel  globulis  compositos  cylindros  adspici  micro- 
scopio  paululum  c recto  inter  objectum  et  lentem 
intervallo  remoto.  Nec  minus  globulos  alios  un- 
quam vidi  filis  adhaerentes  nisi  adipem,  nec  globu- 
lorum in  fila  mutationem  pressione  factam,  quod 
111.  Kr  ause,  et  fila  haec  non  alia  sunt  quam  telae 
cellulosae  fila,  quae  adipem  circumdant  et  facile 
pressa  solvuntur. 


/ 

' §•  2. 

DE  TELA  CELLULOSA  PARTIS  INFLAM- 
MATAE. 

Femoris  vel  alius  partis  cuniculi  epidermidem 
et  musculorum  partem  excidi,  vulnus  spiritu  vini 
vel  ferri  candentis  calore  irritavi  et  postquam 
superficie  et  profundius  materia  exsudata  esset 
multa,  telam  desumsi  et  lamina  tenui,  quam  ele- 
gissem, jam  opaca  facta,  erat  materia  obtecta  sub- 
flava.  Microscopio  subjectam  lux  non  penetrabat, 
nonnulli  tamen  laminae  loci  vel  arte  vel  forte  li- 
beri vel  minus  obtecti  perclaram  telae  structuram 
et  non  mutatam  monstrabant.  Caute  vero  materia 
exsudata  remota  ubique  perfecta  telae  structura 
prodibat  nec  filorum  diametri  nec  fasciculorum  de- 
cussationis unquam  vidi  mutationem.  Fig.  3.  egregie 
ad  naturam  delineatam  telam  exsudatione  obtectam 
praebet,  cujus  pars  una  libera  remansit. 

Fer  tres  menses  a me  variis  inflammationis  in- 
tervallis variisque  modis  ut  sequentes  institutae 
disquisitiones  dubium  non  admittunt.  Exsu da- 
tionis igitur  stadio  tela  cellulosa  non  mu- 
tatur. 

Q,uod  ad  materiae  exsudatae  formam,  distin- 
ctam et  aequalem  nunquam  videre  licuit  nec  fibras 
nec  globulos,  et  particulae,  quae  massam  formabant, 
subjacenti  parti  formam  potius  debebant. 

Tum  suppurationem  excitavi  corpore  alieno 
vulneri  immisso  et  quo  puris  maxima  deposita  erat 
copia  telam  eripui,  puris  tamen  globulis  referta 
tela  nullo  modo  mutata  erat,  nec  diametros  nec 
decussatio,  nec  unquam,  fili  cujusvis  resolutionem 

vel  fila  vel  fasciculos  interrupta  vidi,  quod  et  in 

• 

cuniculis  vivis  disquisivi  et  hominibus  et  vivis  et 
mortuis,  quorum  exulcerationibus  chronicis  malignis 
telam  dcsumsi,  mutationis  tamen  nihil  reperi;  — 
quid?  tam  longe  aberant  quae  mutarentur,  ut  ex  me- 
dio ichore  cadaveris  erepta  forte  siccata  tela  per 
satis  longum  tempus  structuram  primitivam  retineret. 

§•  3. 

DE  TELAE  TENDINEAE  STRUCTURA. 

Amplificatione  modica  adhibita  pulcherrima  pro- 
dit tendinum  forma;  fila  cylindrica  undosa  unum 
juxta  alterum  parallela  posita  sunt,  fasciculis  tela 
cellulosa  conjunctis;  filorum  primitivorum  diametros 
variat  ab  0,0007  ad  0,0008.  Forma  undosa,  paral- 
lela dispositio  et  crassi  ties  major  satis  magnam  dif- 
ferentiam inter  telam  cellulosam  et  tendineam  con- 
stituunt. 

§•  4* 

DE  TELA  TENDINEA  PARTIS  INFLAMMATAE. 

Experimenta  de  tela  tendinea  in  inflammationis 
variis  stadiis  simili  modo  institui  ac  in  tela  cellu- 

losa,  sed  nec  in  exsudatione  nec  in  suppu- 
ratione mutationem  observavi. 

Eo  majorem  vero  fidem  habendam  esse  huic  ob- 
servationi censeo  primum  quod  disquisitionem  in- 
stitueram, ut  reperirem  aliquid  mutationis;  tum  de- 
mum quod  experimentum  quoque  temporis  momento 
repeti  possit.  Repugnant  quidem  haec  opinioni 
hinc  et  illinc  prolatae,  puris  globulos  nihil  aliud 
quam  particulas  ex  partibus  inflammatis  ipsis  deje- 
ctas et  separatas  esse,  nec  minus  prolatae  observa- 
tiones illustrissimi  pbysiologi  sententiae  contradi- 
cunt, cicatrisationem  post  suppurationem  oriri  par- 
tium prolongatione,  quod  tamen  uberius  exponen- 
dum alii  est  retinendum  loco  et  tempori.  Haec  de  il- 
lis telis  quod  ad  exsudationcm  et  suppurationem. 
Quod  ad  telam  cellulosam  aliis  in  morbis  de  hy- 
drope addere  liceat,  nec  filorum  nec  fasciculorum 
reperiri  mutationem,  nec  minus  lipomatum  quam 
continent  tela  cellulosa  alia  est  ac  sana. 


§.  5. 

DE  TELAE  CELLULOSAE  ET  TENDINEAE 

GANGRAENA. 

Plane  aliam  faciem  offert  gangraena.  Partes 
gangraenosas  frequentissime  disquisivi  cuniculo,  cui 
arte  gangraenam  excitaveram , hominum  ulceribus 
gangraenosis,  qualia  Nosocomium  Caritatis  tunc 
praebebat,  desumtas.  Vitae  propriae  partibus  inhae- 

rentis  exstinctio  organicae  etiam  structurae  exstinctio- 
nem producit.  Tela,  quae  accumulata  nigra  magis 
apparet,  evoluta  et  extensa  fuscoflavum  tantum  co- 
lorem offert.  In  vitro  extensa  lamina  cohaeret,  et 
praeter  majorem  mollitiem,  crassitudinem  et  colorem 
oculo  non  armato  nihil  praeternaturale  praebet,  tela 
tamen  tendinea  a cellulosa  tunc  etiam  majore  tena- 
citate et  colore  albido  magis  mihi  differre  videbatur* 
Mutatam  obtulit  faciem  microscopium,  solita 
adhibita  amplificatione  290,  aqua  interdum  tantum 
usus  sum,  ne  in  tam  tenerrima  parte  mutatio  repen- 
tina oriretur. 

Duos  observavi  hucusque  dissolutionis  gradus* 
1*  Tota  vitri  superficies,  qua  lamina,  quae  ex- 
terne satis  cohaerebat,  extensa  erat,  obtecta  erat 
corpusculis  flavofuscis,  formae  irregularis  modo  ro- 
tundioribus, modo  angulosis  magnitudinis  quam 
variae:  sine  ordine  dispositae  erant  et  differentia 
inter  telam  cellulosam  et  tendineam  non  reperienda 
erat  et  hic  summus  est  gangraenae  gradus,  quem  rc- 
peri,  quo  organici  quid  adhuc  relinquitur,  qui  varia- 
tiones tantum  praebet  corpusculorum  illorum  forma. 

2.  Vel  in  tela  corpusculis  illis  composita  hinc 
et  illinc  fasciculi  singuli  praeclare  et  longe  perse- 
qui potui,  undosa  forma  dubium  non  admittebat  et 
fasciculos  tendineos  esse  repetita  affirmavit  disqui- 
sitio ; — sed  fila,  quae  componunt  fasciculos,  jam 
non  cohaerebant  et  corpuscula  illa  non  cohaerentia, 

quae  supra  descripsimus,  fili  tantum  directionem 
conservant,  et  transitus  talimodo  formatur  ad  per- 
fectam resolutionem.  Haec  gangraenosa,  ut  ita  di- 
cam structura  conservatur  in  tela  siccata  per  diem 
et  diutius,  — et  tum  demum  putrefit  et  resolvi- 
tur ut  in  cadavere;  quain  cadaveris  resolutionem  a 
gangraenae  resolutione  etiam  alio  modo  dilferre  sa- 
tis cognitum  est. 

(Vid.  tabulam  nostr.) 

Telae  cellulosae  reliquias  tales  nunquam  reperi 
quam  maxime  attentus  et  num  repentinae  dissolu- 
tioni an  fortunae  non  faventi  adscribendum  sit  ne- 
scio. Corpusculorum  magnitudo  variat  quam  ma- 
xime; 0,010  ad  0,015  lin.  ultimos  fines  magnitudinis 
designare  mihi  videntur. 


Facilius  jam  esset,  de  inflammatione  ejusque 
exitu,  quae  ex  supra  dictis  ante  ipsam  reliquarum 
telarum  disquisitionem  forte  deducenda  essent,  latius 
exponere;  mihi  tamen  proposueram  observata  tan- 
tum praebere,  explicationem  usumque  lectori  bene- 
volo relinquere.  — 


TABULAE  EXPLICATIO. 


Omnes  figurae  amplificatione  290  delineatae 
sunt,  ubi  fila  magis  proxima  jacent  et  minus  claram 

offerunt  imaginem,  haec  conjunctio  fortuitae  tantum 
et  minori  extensioni  debetur. 

Fig.  I.  Tela  cellulosa  cum  adipis  globulis  statu 
sano  ex  hominis  cadavere  desumta,  decussatio  fas- 
ciculorum secundum  angulos,  filorum  in  fasciculos 
distributio  adspicitur. 

Fig.  II.  Tela  cellulosa  materia  «xsudata  ob* 
tecta  ex  vivi  cuniculi  crure  desumta,  ubi  crassior 
est  exsudatio,  forma  telae  plane  disparuit,  translu- 
cet  stratum  tenue. 

Fig.  III.  Tela  tendinea,  fila  undosa  parallela 
decurrentia,  tendini  cuniculi  vivi  desumta. 

Fig.  IV.  Eadem  tela  materia  exsudata  obtecta, 
quam  interdum  removi,  ut  facies  non  mutata  pro- 
diret. 

1.  Materia  est  exsudata.  Eadem  cunic.  vivi, 
crure  usque  ad  tendines  inflammato. 

Fia:.  V,  l.  Tela  cellulosa  cuniculi  vivi  puris 
globulis  obtecta,  quorum  multorum  pauci  tantum 
delineati  sunt;  magnitudo  varia.  Ut  comparetur 
sanguinis  globulus  una  delincatus  est.  Hinc  et  il- 
linc materia  etiam  exsudata  apparet,  quod  breviori 
ex  inflammatione  tempore  interdum  accidit. 

Fig.  V,  2.  Tela  tendinea  puris  obtecta  globti^ 
lis.  Eadem  cunic.  viv. 

Fig.  VI.  Ulcere  gangraenoso  hominis  viventis 
desumta.  Forte  evenit  ut  delineationis  momento 
formam  tendineae  telae  a gangraena  non  plane  de- 

2* 

structam  praebere  possem,  quod  non  semper  conti- 
git, cum  utplurimum  haec  organica  forma  jam  dis- 
paruerit. 

1.  Tela,  num  tendinea  an  cellulosa,  in  cor- 
puscula parva  resoluta  formae  variae  sed  circum- 
scriptae, 

2.  Tela  tendinea;  jam  non  cohaeret  et  cor- 
pusculis tantum  componitur  irregularibus,  sed  forma 
externa  servata  est,  fila  eadem  undosa  fasciculis  con- 
juncta longe  persequenda  sunt,  quamvis  jam  non 
cohaerentia. 


$ 


SECTIO  II. 


HISTORICA. 

Iis  quibus  minus  fortasse  temporis  est,  ut  ipsi  evol- 
vant omnia,  brevem  de  nostra  re  scriptorum  enu- 
merationem addimus. 

§.  1. 

DE  TELAE  CELLULOSAE  STRUCTURA. 

II  uelsenbusch  Diss.  de  pinguedine  et  mem- 
branae cellulosae  fabrica.  L.  B.  1728. 

Caroli  Augusti  a Bergen  Programma  de 
membrana  cellulosa.  Francofurti  ad  Viadrum.  1732. 
recus.  in  Halleri.  Disput.  select.  Vol.  III.  Gotting. 
1748.  p.  81. 

Dav.  Cii.  Schobinger.  De  telae  cellulosae 
in  fabrica  corporis  humani  dignitate.  Gotting.  1748. 

F r.  Thierry.  Ergo  in  celluloso  textu  frequen- 
tius morbi  et  morborum  mutationes?  Parisiis  1749, 

Fontana  sur  le  veniu  de  viperc,  ubors.  Berl, 
1787.  p.  389. 

Janssen  vom  thierischen  Fette , iib.  Halle  1786. 

Haller.  Elementa  Physiol.  Laus.  1757.  Lib. 
I.  S.  2. 

W.  H unter.  Remarks  on  the  cellular  mem- 
bran  and  some  of  its  diseases;  cont.  in  Medical  ob- 
servations  and  inquiries  by  a society  of  Physicians 
in  London.  Vol.  II. 

Th.  de  Bordeu.  Recherehes  sur  la  tissu  mu- 
queux.  Paris  1790. 

Oeuvres  completes  de  Tli.  do  Bordeu  pu- 
blices par  le  Chevalier  Richerand.  Paris  1818. 
Vol.  II. 

l.  A b a d i e.  1)  iss.  de  corpore  cribroso  Hippo- 
cratis seu  de  textu  mucoso  Bordevii.  Montp.  1774.  4. 

G allaudat.  Mera,  sur  la  methode  singuliere 
de  guerir  plusieurs  maladies  par  1’empbyseme  con- 
tin.  in  Rozier  Journ.  de  Pliysique.  Vol.  IV.  229. 

Pohi,  Pr.  de  morbis  contextus  cellulos.  in  ge- 
nere. Lips,  1765. 

Sandifort.  Observ.  nnat.  P.  IV,  n.  2. 

4 

Leipoldt.  Diss.  de  morbis  telae  cellulos. 
Erlang.  1782. 

Casp.  F.  Wolf.  De  tela  quam  dicunt  cellu- 
losa obss.  cont.  N.  Act.  Petropol.  T.  VI.  p.  259. 
T.  VII.,  p.  278.  T.  VIII.  p.  269. 

m.  n etten.  JJeilrag  xur  Verrichtung  des 
Xellgewebes.  Miinsler  1800. 

Xavier  Bichat.  Anatomie  generale.  Paris 
1801. 

K.  A.  Itudolphi.  Anatomie  der  Pflanxen.  Per - 
lin  1807. 

Lucae.  Anatomisch-physiologische  Bemerkun- 
gen  uber  den  Xellstojf.  Annalen  der  Wetterauer- 
Gesellscliaft  fur  die  Natur - und  Ifeilkunde. 

I.  F.  MeckeJ.  Ilandbuch  der  menschlichen 

i 

Anatomie.  Halle  1815.  Pd.  I.  p.  116  et  117. 

G.  R.  Treviranus.  Ueber  die  organisclien 
Elemente  des  thierischen  Kdrpers.  cont.  Vermischle 
Schriften,  Gotting.  1816. 

Mascagni  prodromo  della  grande  anatomia.  Fi- 
renze  1819. 

Doclling  er.  IVas  ist  Absonderung  und  toie 
geschieht  sie.  Wiirzb.  1819. 

K.  A.  R udo  Iphi.  Grundr.  d.  Physici.  B.  1. 
p.  69. 

Jules  Cloquet.  Anatomie  de  l’homme.  Pa- 
ris 1820.  Cah.  I. 

Blumenbach.  Instit.  physiol.  Ed.IV.  1821. 

§.  21. 

C.  F.  II  eusinger.  System  der  Histologia. 
T.  1.  S.  124  et  porro. 

— Physiologisch-Patholog.Untersuchungen.  lift. 
1.  Eisenach  1823. 

G.  A.  Schultz.  Lehrb.  d.  vergi.  Anat.  Abth.l. 
Perl.  1828.  S.  109. 

— Prodromus  descriptionis  formarum  partium 
elementarium  in  animalibus.  Berol.  1828.  p.  6. 

P.  A.  Beclard.  Elemens  d’Anatomie  gene- 
rale. Paris  1823. 

Uildebrandt . Anatomie  ed.  XV e ber.  1830. 
Vol.  I.  142,  171,  232. 

Seiler.  Naturi,  des  Menschen.  Dresden  1826. 
11.  Mil  ne  Edwards.  Sur  la  structure  ei6- 
mentaire  des  principaux  tissus  organiques.  Paris 
1823. 

Ann.  des  Sciences  naturelles  Dec.  1826. 
Bleuland.  Icones  anatomico  physiologicae 
partium  corporis  hum.  et  anim.  quae  in  descript. 
musei  acad.  Rheno -Traject.  inven.  Fasc.  I.  Traj.  ad 
Rh.  1826. 

I.  Koker.  Spec.  anatom.  physiol.  inaug.  de 
subtiliori  mernhran.  seros,  fabrica.  Traj.  ad  Rh. 
1828. 

Fohmann.  Memoires  sur  les  Communications 
des  vaisseaux  Iymphatiques  avec  les  veines.  Liege 

1832. 

Arno  Id.  Anatom.  u.  physiol.  Untersuchungen 
iib.  d.  Auge  des  Menschen.  Heidelb.  1832. 

Krause.  Handbuch  der  mensch.  Anat.  B.  /. 
Hann.  1833. 

II.  Jordan.  De  tunicae  dartos  textu  cum  aliis 
comparato  Diss.  Berol.  1834. 

Joh.  Mu  e 11  er  Handb.  d.  Physiol.  Coblenz 

1833.  I.  p.  410. 

Auctores  de  tela  cellulosa  in  quatuor  dividi 
possunt  ordines. 

Primi,  quorum  principes  sunt  C.  F.  Wolf, 
Rudolphi  et  J.  F.  Meckel,  materiam  semifluidam 
forma  quaque  destitutam  vocavere,  et  microscopio 
vix  usi  esse  videntur  hac  in  disquisitione.  Rudol- 
phii  sententia  et  reliquorum  continet:  »Jw»  leben - 
den  Korper  erscheint  es  ais  ein  zarter , halbjliissi- 
ger , formloser  dehnbarer  Stoff;  nach  dem  'Fode , 
vorziiglich  aber  indetn  es  zugleich  den  Einwirleun- 
gen  der  Euft  oder  des  Wassers  ausgesetzt  wird, 
erstarrt  es  in  ein  regelloses  flockiges  Gewebe  ron 
Fasem  und  Pldttchen .« 

Alteri  secundi  sunt,  qui,  ut  II a 11  er  et  Ricliat, 
formam  circumscriptam  et  distinctam  telae  cellulo- 
sae, fibras  et  laminas  agnoverunt. 

Tertii  sunt,  qui  elementa  quidem  telae  observa- 
runt, quibus  tamen  species  obfuit  optica  vel  alia. 
Horum  Fontana  cylindros  tortuosos  describens  et 
T r evira nus  veritatem  propius  adierunt,  quomodo 
vero  Milne  Edwards  globulis  compositam  telam 
adspicere  potuit,  vix  explicationem  admittit.  Omnes 
vero  figurae  quas  apud  E.  H.  Web  er  f.  14  ad  22 
collectas  videmus,  ex  Fontanae,  Trevira  ni(l)  et 
Edwardsii  operibus  telae  cellulosae  structurae  vix 
vestigium  continent.  Fohmaun  et  Arnold  vasa 
lymphatica  esse  omnem  telam  cellulosam  nuperrime 

(1)  vituli  musculis  desum  tam  telam  saepius  disquisivimus  cy- 
lindros pellucidos  non  vidimus  quos  Treviranus. 

putaverunt,  opinionem,  quam  apud  Mcckelium 
p.  119  »Die  angeblichen  Fasern  soli  en  sogar  eine 
bestimmte  li edeutung  haben , einsaugende  und  nus- 
hauchende  Gefdfse  sein«  jam  commemoratam  repe- 
1’irnus,  quam  Jordan  nihil  aliud  quam  hypothesin 
esse  censuit  merito.  Structuram  demum  telae  pri- 
mum ab  111.  Wagnero  et  Krause  cognitam, 
primam  vero  veram  telae  delineationem  ab  doct. 
Jordan  prolatam  esse  putamus. 

§.  2. 

DE  TELA  FIBROSA. 

Auctores  do  anatomia  generali,  quae  ad  hanc 
telam  pertinent,  tractavere  et  jam  supra  commemo- 
rati sunt. 

Ex  iis  Fontana  veram  telae  tendineae  formam 
optime  cognovit,  et  quod  ad  fila  primitiva  et  quod 
undosam  formam.  Milne  Edwards  vero  iterum 
imaginationem  potius  quam  naturam  praebuit,  cum 
tenerrima  fila  tendinea  globulis  composita  esse  con- 
tendat, quorum  quippe  ne  in  maxima  quidem  eximii 
microscopii  amplificatione  vestigium  ullum  vidi. 
Fontanae  fila  etiam  Treviranus  vidit,  quamvis 
non  omnibus  in  tendinibus;  quod  eandem  telae  ten- 
dineae structuram  non  esse  nequaquam  probat,  ex- 
emplum tamen  praebet,  quam  pauca  de  tendinum, 
aponeurosium  cet.  structura  nobis  ut  vera  co- 
gnita sint. 


VITA. 


Ego  Theophilus  Gluge  natus  sum  Brakelii 
Guestphaliae  oppido  die  XVIII  mens.  Jun. 
MDCCCXII  patre  Mat titias , matre  Carolina 
e gente  Rosenberg , quibus  parentibus  carissi- 
mis viventibus  gaudeo.  Judaicam  confiteor 
religionem.  Puer  tredecim  annorum  Gjmna- 
sium  Detmoldense,  quo  per  quatuor  annos 
commoratus  Cei.  Prenss  benevolentia  et  bene- 
ficiis me  sibi  quem  maxime  devinxit,  inde  Gjmna- 
sium  adii  quod  Mindenii  Jmmanuelc  Rectore 
floret,  qui  vir  doctissimus  non  solum  praeceptor 
mihi  fuit  insignis,  sed  idem  insignis  humanitate 
erga  omnes  tot  tantaque  beneficia  in  me  con- 


tulit,  ut  quam  maxime  devinctum  me  viro  prae- 
stantissimo  confitear. 

Aestate  ineunte  a.  MDCCCXXXI  Bero- 
lini  civibus  academicis  adscriptus  sum  ab  111. 
Boechh , ordini  gratioso  med.  ab  111.  F.  Ilufe - 
land  t.  t.  decano. 

Ilisce  interfui  scholis : 111.  Schlemm  de  os- 
teologia,  Cei.  Wiegmann  de  zoologia,  111. 
Liink  de  botanice,  histor.  natur,  et  pharma- 
cologia,  Cei.  Schuharth  de  phjsice,  111.  Boechh 
de  Platone,  Beat.  RudolpM  de  encyclopaedia, 
physiologia  et  anatomia  comparata.  Artem 
cadavera  secandi  edocuerunt  111.  Mueller  et 
111.  Schlemm ; Cei.  d? Alton  de  .anatomia,  Beat. 
Ilcrmbstaedt  de  chemia  et  pharmacia,  Cei. 
Rose  de  mineralogia,  Cei.  Hotho  de  aestlie- 
tice,  111.  Ritter  de  geographia  Europae,  111. 
Schultz  de  mat.  med.,  111.  Hufeland  de  pa- 
tholog.  univ.,  111.  Horn  de  patliol.  spec.  et 
animi  morbis,  III.  Ileclier  de  therapia  speciali 
et  de  historia  medicinae,  III.  Ermcin  de  me- 
teorologia,  Cei.  Ehrenberg  de  disquisitioni- 


bus  mieroscopicis , Cei.  Graefe  de  chirurgia, 
111.  BuscA  de  arte  obstetricia,  Cei.  Froriep 
de  akiurgia  et  anatomia  pathologica.  Artem 
fascias  imponendi  edocuit  Cei.  Troschel. 

Institutionibus  clinicis  interfui  medicis  Cei. 
Truestedt , Ccl.  Barez , III.  Bartels , Cei.  Woljf , 
111.  Oscum,  chirurgicis  111.  Kluge,  111.  Jueng - 
hen,  111.  de  Graefe , III.  Bust , obstetriciis  111. 
Busch , quibus  viris  quam  maxime  de  me  me- 
ritis gratias  quam  maximas  ago  atque  refero. 
Tentamine  denique  philosophico  et  examine 
rigoroso  superatis,  spero  fore  ut  summi  in 
medicina  honores  in  me  conferantur. 


THESES. 


1.  Historia  medicinae  tanti  momenti  esse  de- 
bet medico,  quanti  historia  universalis  cui- 
que viro  ingenuo. 

2.  Cujusvis  epidemiae  cura  therapeutica  nulla. 

3.  Nullius  epidemiae  argumenta  hucusque 
sufficiunt,  ut  contagium  ejus  probetur, 
nec  minus  miasma. 

4.  Non  morbi  sed  systemata  habent  remedia 
specifica. 

5.  Cicatrix  secretum  est  pathologicum. 

6.  Gangraena  nunquam  amputationem  re- 
quirit. 

